5. pielikums
Atklāta konkursa 
ID. Nr. RSU 2026/95/AK 
Nolikumam

IEPIRKUMA LĪGUMA PROJEKTS
ID Nr. RSU 2026/95/AK
PIRKUMA LĪGUMS Nr. __________________
Par ________________________ piegādi 

Rīgā, DOKUMENTA PARAKSTĪŠANAS DATUMS IR PĒDĒJĀ PIEVIENOTĀ ELEKTRONISKĀ PARAKSTA UN LAIKA ZĪMOGA DATUMS

Rīgas Stradiņa universitāte (sertificēta atbilstīgi ISO 9001 standartam „Kvalitātes pārvaldības sistēmas. Prasības” un atbilstīgi LVS EN ISO 50001 standartam “Energopārvaldības sistēmas. Prasības un lietošanas norādījumi”) tās ______ (Amats) __________ (Vārds, Uzvārds) personā, kur-š/a rīkojas atbilstīgi ___________ (Pārstāvības pamats – statūti/ rīkojums/ pilnvara u.c.)  (turpmāk saukts – Pircējs), no vienas puses,
 un
 ________ “__________”, vienotais reģistrācijas Nr._________, tās ________ (Amats) _________ (Vārds, Uzvārds) personā, kur-š/a rīkojas atbilstīgi _____________ (Pārstāvības pamats – statūti/ rīkojums/ pilnvara u.c.) (turpmāk saukts  – Pārdevējs), no otras puses  (Pircējs un Pārdevējs kopā saukti Puses, katrs atsevišķi – Puse),
pamatojoties uz Atklāta konkursa “CAMPUS vides un ekoloģiskā nospieduma monitorings”, identifikācijas Nr. RSU 2026/95/AK (turpmāk – Atklāts konkurss) rezultātiem, kas tiek daļēji realizēts un finansēts Eiropas Reģionālās attīstības fonda finansētā projekta “Studiju vides modernizācija RSU un RSU SKMK” (Nr. 4.2.1.8./2/25/I/003) ietvaros,

izsakot savu brīvu gribu – bez maldiem, viltus vai spaidiem, noslēdz šādu pirkuma līgumu (turpmāk – Līgums):

1. Līguma priekšmets
0.1. Pircējs pērk un Pārdevējs pārdod un piegādā Pircējam sensorus, kas nepieciešami energomonitoringa un kvalitatīva mikroklimata uzturēšanai Rīgas Stradiņa universitātes apsaimniekotajās ēkās (turpmāk – Prece). Detalizēta informācija par Preci un to cenu noformēta un pievienota Līgumam kā tā Pielikums Nr.1 “Tehniskais un finanšu piedāvājums” un ir Līguma neatņemama sastāvdaļa.
0.2. Pircējs Līguma ietvaros un tās darbības laikā var iegādāties papildu preces, kas nav norādītas Līguma 1.pielikumā, ar nosacījumu, ka šādi iegādājamo Preču vērtība nepārsniedz 10% (desmit procenti) no Līguma 2.1.punktā noteiktās kopējās Līgumcenas, proti, ______ EUR (_____________euro, __ centi) bezpievienotās vērtības nodokļa. Attiecīgi papildu preču kopējā iegādes vērtība iespējama – līdz _______ EUR (___________euro, ___ centi) bez pievienotās vērtības nodokļa. Papildu preces ir __________.
0.3. Pircējs Līguma ietvaros nav obligāti saistīts ar kādu noteiktu pasūtījumu apjomu un veic pasūtījumus, atbilstoši savām vajadzībām, sasniedzamajiem rezultātiem un finanšu iespējām. 
0.4. Gadījumā, ja Līguma izpildes laikā ražotājs pārtrauc piedāvājumā esošās Preces ražošanu vai piegādi, Pārdevējs piedāvā Pircējam un Pircējs var piekrist, ka Pārdevējs piegādā līdzvērtīgu vai labāku Preci. Pārdevējs piekrīt, ka šādā gadījumā piegādātā Prece atbildīs visām Pircēja noteiktajām minimālajām tehniskajām specifikācijām (atbilstību šādos gadījumos nosaka, saskaņojot ar Pircēju), kā arī derīguma/garantijas termiņš nebūs mazāks. Pārdevējs garantē, ka šajā gadījumā līgumcena netiks paaugstināta un tiks ievēroti visi pārējie Līguma nosacījumi.
0.5. Pārdevējs Preces piegādi veic pats ar saviem līdzekļiem, iekārtām un citiem nepieciešamajiem resursiem, ja vien to tieši nav uzņēmies Pircējs.


1. Līgumcena un norēķinu kārtība
1. Līgumcena par atsevišķām Preču pozīcijām ir atbilstīga Pārdevēju iesniegtajam finanšu piedāvājumam, noteikta Līguma pielikumā un kopumā visā Līguma darbības laikā nepārsniegs  207 000,00 EUR (divi simti septiņi tūkstoši euro, 00 centi) bez pievienotās vērtības nodokļa (turpmāk – PVN) (turpmāk – Līgumcena). 
1. Papildus Līgumcenai Pircējs maksā PVN Latvijas Republikā spēkā esošajos normatīvajos aktos noteiktajā apmērā.
1. Līgumcenā ir iekļautas visas izmaksas, ja Līgumā attiecībā uz atsevišķām izmaksām tieši nav noteikts savādāk – Preces cena, nodokļi un nodevas (izņemot PVN), Preces piegāde, minēto aktivitāšu realizācijai nepieciešamās transporta un palīgmateriālu izmaksas, kā arī izmaksas, kas ir saistītas ar preces ražošanu, komplektēšanu, garantijas saistību izpildi, Preču apmaiņu, ja tāda nepieciešama u.c. izmaksas.
1. Ja saskaņā ar normatīvajiem aktiem turpmāk tiek grozīta PVN likme (Precei piemēro PVN), vai Pārdevējs tiek reģistrēts ar PVN apliekamo personu reģistrā (vai izslēgts no tā), Līgumcena (kā arī jebkuru Līgumā noteikto daļējo maksājumu apmērs vai Preces atsevišķu pozīciju cena) ar PVN tiek grozīta, atbilstoši izmaiņām, bez atsevišķas Pušu vienošanās, ņemot par pamatu cenu bez PVN, kas paliek nemainīga.
1. Pircējs samaksu par Preci, atbilstīgi faktiski piegādātajam apjomam, veic ar pārskaitījumu uz Pārdevēja Līgumā norādīto kredītiestādes norēķinu kontu 30 (trīsdesmit) dienu laikā pēc Pārdevēja izrakstīta rēķina un Pušu abpusēji parakstīta Preces pieņemšanas – nodošanas akta saņemšanas dienas, vai, ja Pircējs akceptē, pēc Pārdevēja izrakstīta rēķina, kas apliecina Preces piegādes pieņemšanu – nodošanu,  abpusējas parakstīšanas dienas. Izrakstot rēķinu, tajā obligāti jānorāda Līguma numurs, datums un Pircēja kontaktpersona, pretējā gadījumā Pircējs ir tiesīgs, bez soda sankciju piemērošanas, kavēt šajā punktā noteikto maksājumu termiņu.
1. Pircējs pieņem no Pārdevēja strukturētu elektronisku rēķinu — rēķins, kas sagatavots apmaksai, nosūtīts un saņemts strukturētā elektroniskā formātā, kas ļauj to automātiski un elektroniski apstrādāt, (Strukturēta e-rēķina datnes formāts ir XML (Extensible Markup Language). XML struktūra ir noteikta Latvijas nacionālajā standartā, un tai jāatbilst PEPPOL BIS Billing 3.0 specifikācijai). Sagatavoto rēķinu Pārdevējs nosūta uz RSU e-adresi: EINOVICE@90000013771, pievienojot digitālo rēķinu (ar pielikumiem vai citiem darījumu apliecinošiem dokumentiem, piem. Preču pavadzīmi arī lasāmā formātā (PDF). Vienlaicīgi ar rēķinu Pārdevējs iesniedz Pircējam abpusēji parakstītu Preces pavadzīmi kā apliecinājumu Preces saņemšanai.
1. Maksājums uzskatāms par veiktu ar dienu, kad Pircējs ir pārskaitījis naudas summu uz Pārdevēja norādīto norēķinu kontu kredītiestādē. Norēķinu konts var tikt mainīts tikai uz Pārdevēja iesniegtas un apstiprinātas informācijas pamata, Pusēm slēdzot rakstisku vienošanos par grozījumiem Līgumā.
1. Ja Līgumā noteikto maksājumu veikšanas brīdī pastāv kāda Pārdevēja parāda saistība pret Pircēju, kas izriet no Līguma nosacījumu neizpildes, Pircējs ir tiesīgs to vienpusēji ieskaitīt, veicot norēķinus. 
1. Preces pasūtīšana, piegāde un pieņemšana 
2. Pārdevējs piegādā Preci ne vēlāk kā 30 (trīsdesmit) dienu laikā no pasūtījuma izdarīšanas brīža iepriekš savstarpēji saskaņojot konkrētu Preces piegādes laiku un vietu. Par pasūtījuma izdarīšanas brīdi ir uzskatāms Pircēja Līgumā norādītās kontaktpersonas elektroniski  (e-pastā  vai Pārdevēja e-vidē) nosūtīts pieteikums Preces piegādei, kas izdarīts no Pircēja adrešu domēna rsu.lv.
2. Preces piegādes vieta: __________________ (norāda atbilstoši nepieciešamībai).
2. Vienlaicīgi ar Preci, Pārdevējs nodod Pircējam visu Preces pavadošo dokumentāciju, izpilddokumentāciju (ar tulkojumu latviešu valodā) un garantijas/preču derīguma dokumentāciju, ja tāda konkrētajai Precei ir paredzēta.
2. Precei jābūt jaunai, nelietotai, pilnībā funkcionējošā stāvoklī, neatvērtā oriģināliepakojumā, atbilstošai tehniskajā specifikācijā noteiktajiem kritērijiem un Pircēja definētajām prasībām. Prece nevar būt atradusies demonstrācijā. 
2. Pēc Preces piegādes Pircējam tiek atvēlētas 5 (piecas) darba dienas Preces atbilstības Līguma nosacījumiem izvērtēšanai.
2. Preces pieņemšana – nodošana tiek noformēta ar Preces pieņemšanas – nodošanas akta vai, ja Pircējs akceptē, Pārdevēja izrakstīta rēķina, kas apliecina Preces pieņemšanu – nodošanu, abpusēju parakstīšanu. Ja pieņemšanas – nodošanas ietvaros tiek konstatētas kādas neatbilstības, Pārdevējam tās jānovērš, bez papildus samaksas, Pircēja noteiktajā termiņā. Puses paraksta pieņemšanas – nodošanas aktu, pēc neatbilstību novēršanas. 
2. Preces piegāde, ja Pircējs to akceptē, var tikt sadalīta pa posmiem, atbilstoši veicamajiem uzdevumiem un sasniedzamajiem rezultātiem, kas tiek fiksēts Preces pieņemšanas – nodošanas ietvaros. 
2. Jautājumi par Preces atbilstību Līguma noteikumiem tiek risināti Pusēm savstarpēji vienojoties. Ja vienoties neizdodas, Puses ir tiesīgas pieaicināt ekspertu 30 (trīsdesmit) dienu laikā no neatbilstības konstatēšanas dienas. Eksperta pieaicināšanas izmaksas nedrīkst pārsniegt spēkā esošā Valsts tiesu ekspertīžu biroja maksas pakalpojumu cenrāža izmaksas uz brīdi, kad eksperts tiek pieaicināts. Ja eksperta slēdziens apstiprina par pamatotu vienas Puses viedokli, otra Puse ne tikai novērš attiecīgos trūkumus, bet arī Pušu vienošanās rezultātā noteiktā termiņā un kārtībā, sedz eksperta pieaicināšanas izmaksas. Ja Puses nepanāk vienošanos 30 (trīsdesmit) dienu laikā, izmaksas tiek segtas atbilstoši kreditora rēķinam.

1. Pārdevēja saistības
3. Pārdevējs apņemas veikt savlaicīgu un kvalitatīvu Preces piegādi Pircēja pārstāvja klātbūtnē Līgumā noteiktajos termiņos un kārtībā, iepriekš savstarpēji saskaņojot konkrētu Preces piegādes laiku un vietu.
3. Pārdevējs garantē, ka Prece ir atbilstoša Pircēja izvirzītajām prasībām, Līguma nosacījumiem un Pircēja pasūtījumam.
3. Pārdevējs apņemas nodrošināt Preces pārdošanā un piegādē iesaistīto darbinieku kvalifikācijas atbilstību veicamajam darbam ar normatīvajos aktos noteikto un attiecīgai darba specifikai nepieciešamo kvalifikāciju un prasmi.
3. Pārdevējs apņemas pieņemt atpakaļ Preci gadījumā, ja tā neatbilst Līguma prasībām, atgriežot Pircējam veikto samaksu, vai sedzot Pircējam nodarītos zaudējumus.
3. Ja Pircējs izbeidz Līgumu sakarā ar to, ka Pārdevējs nepilda savas saistības, atbilstoši Līguma nosacījumiem, Pārdevējam ir pienākums Pircēja noteiktajā termiņā atgriezt Pircēja veikto samaksu (ja tāda ir veikta). Ja Pircējs šādā gadījumā ir jau saņēmis Preci, vai vismaz tās daļu un vēlas to atzīt par pieņemamu, ir noformējams atbilstošs pieņemšanas – nodošanas akts un veicama samaksa (vai attiecīgi atgriežama), atbilstoši Preces apjoma vērtībai.
3. Pārdevējam nav tiesību nodot Līguma vai tā daļas izpildi trešajām personām, izņemot gadījumus, ja Pārdevēju aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmumu pāreju.
3. Pārdevējs apņemas nekavējoties, bet ne vēlāk kā 3 (trīs) darba dienu laikā rakstveidā informēt Pircēju, ja Līguma izpildes laikā: 
6. tiesā tiek pasludināts Pārdevēja maksātnespējas process vai ierosināta tiesiskās aizsardzības (ārpustiesas tiesiskās aizsardzības) procesa lieta, vai pieņemts lēmums par Pārdevēja likvidācijas procesa uzsākšanu;
6. Pārdevēja saimnieciskā darbība tiek apturēta;
6. Pārdevējs tiek reģistrēts ar PVN apliekamo personu reģistrā vai izslēgts no tā; 
6. Pārdevējam tiek piemērotas vai uz Līgumu ir attiecināmas - attiecīgās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
3. Pārdevējs papildus minētajām saistībām apņemas: 
7. Pircēja telpās un teritorijā ievērot normatīvajos aktos un Pircēja iekšējās kārtības ietvaros noteiktos epidemioloģiskās drošības pasākumus un nodrošināt tā darbinieku instruktāžu un atbilstību noteiktajām prasībām, kā arī citus Pircēja iekšējās kārtības un ugunsdrošības noteikumus un darba režīmu, ievērot darba aizsardzības, ugunsdrošības instrukcijas, normatīvos aktus, kas regulē šādu darbu veikšanu, kā arī uzņemas pilnu atbildību par minēto iekšējo un ārējo normatīvo aktu pārkāpumiem un to izraisītām sekām; 
7. pilnā apmērā segt Pircējam no Līguma izrietošo zaudējumu atlīdzināšanas un citu Pārdevēja maksājuma saistību administrēšanas un piedziņas izdevumus, kādi Pircējam rodas Pārdevēja vainas vai bezdarbības rezultātā;
7. nekavējoties pēc Pircēja pieprasījuma saņemšanas, iesniegt ar Līguma izpildi saistīto informāciju (pārskatu).
3. Pārdevējam jāpiegādā Prece, atbilstoši garantijas, vai derīguma termiņa un ražotāja noteiktajām Preces transportēšanas prasībām. Ja Pārdevējs piegādā Preci neatbilstošu garantijas vai derīguma termiņam un ražotāja noteiktajām transportēšanas prasībām, Pircējs šo Preci nepieņem. 

1. Pircēja saistības
4. Pircējs apņemas savlaicīgi veikt Līguma nosacījumiem un pasūtījumam atbilstošas Pārdevēja piegādātās Preces pieņemšanu. 
4. Pircējs apņemas veikt samaksu par kvalitatīvu, Līguma nosacījumiem un veiktajam pasūtījumam atbilstošu Preci Līgumā noteiktajos termiņos un kārtībā.
4. Pircējs apņemas, ciktāl tas ir atkarīgs no Pircēja, Pārdevējam nodrošināt pienācīgus apstākļus Preces piegādei.
4. Pircējs ir tiesīgs izvirzīt pretenziju Pārdevējam vai atteikties no Preces pieņemšanas un / vai Preces pieņemšanas – nodošanas akta parakstīšanas, ja Precei ir novērojami bojājumi vai citi trūkumi. 

1. Preces kvalitāte un garantija
5. Preces kvalitātei pilnībā jāatbilst Pircēja izvirzītajām minimālajām prasībām un tehniskajiem parametriem, kas detalizēti norādīti Tehniskajā specifikācijā.
5. Preces garantija jānodrošina atbilstoši Tehniskajā specifikācijā noteiktajām prasībām, ja tādas konkrētajai Precei ir noteiktas. Garantijas termiņš iestājas no konkrētās Preces pieņemšanas nodošanas akta parakstīšanas dienas. Ja Preces garantijas termiņš tehniskajā specifikācijā nav norādīts, tas nedrīkst būt mazāks  kā ražotāja noteiktais. 
5. Pārdevējs apņemas nodrošināt bezmaksas Preces apmainīšanu visā garantijas termiņa periodā, izņemot, ja bojājums radies Preces nepareizas ekspluatācijas rezultātā (un Pircējs ticis informēts par pareizu ekspluatāciju). Pārdevējs nodrošina Preces, kurai konstatēti defekti, apmainīšanu pret kvalitatīvu un Līguma nosacījumiem atbilstošu 5 (piecu) darbdienu laikā no Preces defekta pieteikšanas dienas vai citā savstarpēji saskaņotā termiņā. 

1. Konfidencialitāte un fizisko personu datu aizsardzība
6. Visa informācija, ko kāda no Pusēm sniedz otrai Līguma izpildes laikā, vai arī tā atklājas, pildot Līguma saistības, kā arī jebkura šīs informācijas daļa, tai skaitā, bet ne tikai informācija par otras Puses darbību, biznesa procesiem/funkcijām, finanšu stāvokli, darbinieku darba samaksu, tehnoloģijām, tai skaitā rakstiska, mutiska, datu formā uzglabāta, audio - vizuāla un jebkurā citā veidā uzglabāta informācija tiek prezumēta par konfidenciālu. Šaubu gadījumā Līdzēji precizē attiecīgās informācijas statusu.
6. Pusēm nav tiesību izpaust konfidenciālu informāciju trešajām personām, bez otras Puses rakstiskas piekrišanas. Pusēm ar vislielāko rūpību un uzmanību ir jārūpējas par konfidenciālās informācijas drošību un aizsardzību. Pienākums neizpaust konfidenciālu informāciju ir spēkā arī pēc Līguma darbības beigām, kā arī pēc pirmstermiņa līgumattiecību pārtraukšanas.
6. Pušu pienākums ir nodrošināt, ka tās amatpersonas, darbinieki, konsultanti un citas atbilstošas personas, kuras izmantos otras Puses konfidenciālo informāciju, saņems un izmantos to vienīgi Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas Pusēm ir noteiktas ar Līgumu.
6. Pienākums ievērot konfidencialitāti neattiecas uz informāciju, kura ir jāatklāj normatīvajos aktos noteiktajām personām šajos aktos noteiktos gadījumos, apjomā un kārtībā.
6. Ja Līguma ietvaros tiek iegūti dokumenti, vai informācija, kas satur, vai var saturēt fizisko personu datus, Puses ir tiesīgas apstrādāt no otras Puses iegūtos datus tikai ar mērķi nodrošināt Līgumā noteikto saistību izpildi, ievērojot spēkā esošajos normatīvajos aktos noteiktās prasības Datu apstrādei un aizsardzībai, tajā skaitā, Eiropas parlamenta un padomes regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula). Puse, kura nodod otrai Pusei fizisko personu datus apstrādei, atbild par attiecīgo datu subjektu personas datu apstrādes tiesiskā pamata nodrošināšanu, un īsteno atbilstošus tehniskos un organizatoriskos pasākumus fizisko personu datu aizsardzībai.
6. [bookmark: _Hlk103031785]Puses vienojas, ka gadījumā, ja kāda no Pusēm tiek saukta pie atbildības par fizisko personu datu aizsardzības pārkāpumu, ko izdarījusi otra Puse, vainīgā Puse, ciktāl tā ir atbildīga par pārkāpumu, atlīdzina visas izmaksas, maksājumus, kaitējumu, izdevumus vai zaudējumus, kurus tā nodarījusi savas darbības vai bezdarbības rezultātā.

1. Nepārvarama vara
7. Puses tiek atbrīvotas no atbildības par Līguma saistību nepildīšanu nepārvaramas varas vai ārkārtēju apstākļu dēļ, kurus attiecīgā puse (vai abas puses) nevarēja ne paredzēt, ne novērst, ne ietekmēt un par kuru rašanos puses nav atbildīgas, izņemot Līgumā noteiktos gadījumus. Par šādiem apstākļiem atzīstamas stihiskas nelaimes, kara darbība, blokāde, civiliedzīvotāju nemieri, streiki, sakaru un kredītiestāžu darbība, valsts institūciju izdotie tiesību akti, politiskā situācija valstī. 
7. Par nepārvaramas varas notikumu nevar uzskatīt notikumu, kas formāli atbilst nepārvaramas varas notikuma definīcijai, bet kas jau pastāv Līguma parakstīšanas brīdī.
7. Katra no Pusēm, kuru Līguma ietvaros ietekmē nepārvaramas varas apstākļi, nekavējoties par to informē otru Pusi.
7. Ja kāda no Pusēm, kuras rīcību ietekmē nepārvarama vara, bez objektīva iemesla neinformē otru Pusi par nepārvaramas varas apstākļu iestāšanos 5 (piecu) darbdienu laikā, attiecīgā Puse netiek atbrīvota no Līguma saistību izpildes.
7. Ja nepārvaramas varas apstākļi turpinās ilgāk nekā 30 (trīsdesmit) kalendāra dienas, Puses kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.

1. Pušu mantiskā atbildība
8. Puses, saskaņā ar Civillikumu, ir pilnībā atbildīgas par otrai Pusei vai trešajām personām nodarītiem tiešiem zaudējumiem, kas radušies Līgumā, tā Pielikumos noteikto pienākumu neizpildes, nepilnīgas izpildes vai normatīvo aktu noteikumu pārkāpumu rezultātā.
8. Ja Puses kādu no Līguma izrietošajām saistībām izpilda nepienācīgi vai neizpilda īstā laikā (termiņā),  vainīgā Puse par katru no pārkāpumiem maksā otrai Pusei līgumsodu 0,5%  apmērā no laikā neizpildītās saistības summas par katru nokavēto dienu, bet ne vairāk kā 10% no pamatparāda, vai galvenās saistības apmēra.
8. Ja Puses pārkāpj Līguma 7. (septītajā) sadaļā noteiktās konfidenciālas informācijas neizpaušanas saistības, kas ir radījis, vai reāli var radīt kaitējumu otrai Pusei, vai ar to saistītiem subjektiem, vainīgā Puse, pēc otras Puses pieprasījuma maksā līgumsodu 1000,00 EUR (viens tūkstotis euro, 00 centi) apmērā par katru atsevišķu šādu pārkāpuma gadījumu, kā arī sedz radītos zaudējumus.
8. Gadījumā, ja Pusēm, atbilstoši Līguma 9.2., 9.3.punktu noteikumiem jāmaksā līgumsods, tā apmaksa tiek veikta 15 (piecpadsmit) darba dienu laikā pēc attiecīgas pretenzijas un līgumsoda rēķina saņemšanas.
8. Laikā, kad Pušu saimnieciskā darbība ir apturēta, līgumsods netiek aprēķināts.
8. Puse tiek atbrīvota no atbildības par pilnīgu vai daļēju Līgumā un tā Pielikumā paredzēto saistību neizpildi, ja šāda neizpilde notikusi nepārvaramas varas apstākļu iestāšanās rezultātā pēc Līguma spēkā stāšanās dienas, kuru nebija iespējams ne paredzēt, ne novērst.
8. [bookmark: _GoBack]Līgumsoda samaksa neatbrīvo Puses no turpmākas saistību izpildes, ja vien Puses konkrētā gadījumā nevienojas savādāk.
8. Pircējs ir tiesīgs ieturēt līgumsodu, veicot savstarpējos norēķinus ar Pārdevēju. 

1. Līguma darbības termiņš, grozījumu izdarīšana un Līguma izbeigšana
9. Līgums stājas spēkā tā abpusējas parakstīšanas dienā un ir spēkā 60 (sešdesmit) mēnešus vai līdz kopējā Preču pasūtījumu summa Līguma ietvaros sasniegs Līguma 2.1.punktā noteikto Līgumcenu 207 000,00 EUR (divi simti septiņi tūkstoši euro, 00 centi) bez PVN, atkarībā no tā kurš nosacījums iestāsies pirmais. 
9. Pusēm rakstveidā vienojoties, izvērtējot lietderības apsvērumus, Līguma  termiņa pagarināšana pieļaujama šādos gadījumos:
1. ja Līguma termiņa pagarināšanas nepieciešamība ir radusies no Pircēja atkarīgu apstākļu dēļ, kurus Līguma slēgšanas brīdī sapratīgi nevarēja prognozēt;
1. ja Līguma izpildes kavējums ir radies saistībā ar cita līguma (kuru Pircējs noslēdzis ar citu piegādātāju) izpildes kavējumu vai pārkāpumu;
1. ja ir pārtraukta vai kavēta Pircēja īstenota projekta ieviešana, kura ietvaros noslēgts Līgums; 
1. ja Līguma termiņa pagarināšana nepārprotami saistīta ar trešo personu rīcību, kuru Līguma slēgšanas brīdī sapratīgi nevarēja prognozēt;
1. ja Līguma 10.1.punktā noteiktajā termiņā nav apgūta visa Līguma 2.1.punktā noteiktā  Līgumcena. 
9. Līgums var tikt izbeigts pirms termiņa jebkurā brīdī, par to rakstiski paziņojot otrai Pusei ne vēlāk kā 30 (trīsdesmit) dienas iepriekš un Pusēm savstarpēji par to rakstiski vienojoties. 
9. Pircējs ir tiesīgs vienpusēji izbeigt Līgumu, par to rakstveidā paziņojot Pārdevējam 10 (desmit) darba dienas iepriekš, un, neatlīdzinot tādējādi radušos izdevumus un / vai zaudējumus, ja:
3. Pārdevējs neizpilda kādu no Līguma saistībām, un pat pēc brīdinājuma saņemšanas, turpina to nepildīt, vai pieļauj pārkāpuma atkārtošanos;
3. Pārdevējs nav ievērojis Līgumā noteikto Preces piegādes termiņu; 
3. Pārdevējs piegādājis Līguma prasībām neatbilstošu vai nekvalitatīvu Preci, par ko ir sastādīts akts par konstatētajiem trūkumiem; 
3. Pārdevējs neizpilda kādu citu no Līguma saistībām, un pat pēc brīdinājuma saņemšanas, turpina to nepildīt vai pieļauj pārkāpuma atkārtošanos
3. Pārdevējs Pircējam nodarījis zaudējumus;
3. Pārdevējam aprēķināto līgumsodu apmērs sasniedzis 10 % (desmit procenti) no kopējās Līgumcenas;
3. ja tiesā tiek ierosināta Pārdevēja maksātnespējas vai tiesiskās aizsardzības (ārpustiesas tiesiskās aizsardzības) procesa lieta, vai pieņemts lēmums par Pārdevēja likvidācijas procesa uzsākšanu; 
3. ja Pārdevēja saimnieciskā darbība ir apturēta ilgāk par 2 (divām) nedēļām;
9. Pārdevējs ir tiesīgs vienpusēji atkāpties no Līguma, par to rakstveidā paziņojot Pircējam 10 (desmit) darba dienas iepriekš, neatlīdzinot tādējādi radušos izdevumus un/ vai zaudējumus, ja:
4. Pircējs nav ievērojis Līgumā noteikto rēķina apmaksas termiņu, un Pārdevējs ir informējis Pircēju par rēķina apmaksas neveikšanu, bet Pircējs to nav novērsis Pārdevēja  noteiktajā termiņā;
4. Pircējs Pārdevējam nodarījis zaudējumus;
4. Pircējam aprēķināto līgumsodu apmērs sasniedzis 10 % (desmit procenti) no kopējās Līgumcenas;
4. ja tiesā tiek ierosināta Pircēja maksātnespējas vai tiesiskās aizsardzības (ārpustiesas tiesiskās aizsardzības) procesa lieta, vai pieņemts lēmums par Pircēja likvidācijas procesa uzsākšanu; 
4. ja Pircēja saimnieciskā darbība ir apturēta ilgāk par 2 (divām) nedēļām.
9. Līguma 10.3., 10.4., 10.5. punktos noteiktajos gadījumos, ja Pircējs uzskata noteiktu Preces apjomu par pieņemamu, Pusēm ir pienākums noformēt atbilstošu aktu par noteiktā Preces apjoma pieņemšanu un veikt savstarpējos norēķinus uz Līguma izbeigšanas dienu. 
9. Pircējs ir tiesīgs vienpusēji izbeigt Līgumu un atgriezt Preci Pārdevējam, saņemot atpakaļ veikto samaksu, ja Preces lietošanas laikā, bet ne vēlāk kā 10 (desmit) dienu laikā kopš Preces pieņemšanas, tiek konstatēta Preces neatbilstība Līguma nosacījumiem.
9. Līgums tiek izbeigts nekavējoties, bez iepriekšēja rakstiska brīdinājuma un neatlīdzinot tādējādi radušos izdevumus un/ vai zaudējumus, ja Pusēm tiek noteiktas vai uz Līgumu ir attiecināmas – attiecīgās starptautiskās vai nacionālās sankcijas, vai būtiskas un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas.
9.  Ja Pārdevējs tiek pakļauts sankcijām un neizpilda Līguma 4.7.4.punktā noteiktās saistības, Pircējam pret Pārdevēju ir maksājuma atprasīšanas tiesība par laika periodu no sankciju spēkā stāšanās dienas līdz Līguma izbeigšanas dienai.
9. Puses ir tiesīgas vienpusēji izbeigt Līgumu vai atlikt Līguma izpildi, bez sankciju piemērošanas, gadījumā, ja tas pamatots ar valsts, pašvaldības vai augstākstāvošu iestāžu un institūciju izdotajiem normatīvajiem aktiem vai pārvaldes lēmumiem.
9. Jebkādas izmaiņas Līgumā var tikt izdarītas vienīgi pēc abu Pušu rakstiskas vienošanās, kas ar to abpusējas parakstīšanas dienu kļūst par Līguma neatņemamu sastāvdaļu. Ja Puses nevar vienoties, paliek spēkā iepriekšējie Līguma noteikumi.

1. Citi noteikumi
10. Kā atbildīgo un pilnvaroto personu par Līguma izpildi, Preces pieņemšanu, iespējamo papildinājumu vai izmaiņu saskaņošanu, pieņemšanas – nodošanas aktu parakstīšanu (izņemot Līguma grozījumu parakstīšanu) no Pircēja puses Pircējs nosaka _________ (Vārds, Uzvārds), tālr. +371 ________, e-pasta adrese: ________,  un no Pārdevēja puses Pārdevējs nosaka _________ (Vārds, Uzvārds), tālr. +371 ________, e-pasta adrese: _______, izmaiņu personālsastāvā gadījumā vienpusēji rakstiski informējot otru Pusi.
10. Dokumenti, ziņas vai cita korespondence, kas ierakstītā pasta sūtījumā nosūtīta uz Līgumā norādīto Puses adresi, uzskatāma par paziņotu 7. (septītajā) dienā pēc sūtījuma nodošanas pasta iestādē, ja tā nosūtīta elektroniski uz Pušu norādītajiem e-pastiem parakstīta ar drošu elektronisko parakstu un satur laika zīmogu, tad uzskatāma par paziņotu 2. (otrajā) dienā pēc nosūtīšanas.
10. Puses strīdus risina savstarpēju sarunu ceļā. Ja šādā veidā 30 (trīsdesmit) dienu laikā vienošanos panākt nav iespējams, Puses strīdu risina atbilstīgi Latvijas Republikā spēkā esošajiem normatīvajiem aktiem.
10. Ja rodas strīds par Līguma saistību saturu, Līguma noteikumu interpretācijā Puses piemēro Iepirkuma noteikumus un Pārdevēja iesniegto piedāvājumu. 
10. Ja kādai no Pusēm (t.sk. Pārdevēja apakšuzņēmējam) tiek mainīts juridiskais statuss, amatpersonu paraksta tiesības vai kāds no Līgumā minētajiem Puses rekvizītiem, telefona, faksa numurs, e-pasta adrese, biroja pasta adrese u.c., tad Puse nekavējoties rakstiski paziņo par to otrai Pusei. Ja Puse neizpilda šo noteikumu, uzskatāms, ka otra Puse ir pilnībā izpildījusi savas saistības, lietojot Līgumā norādīto informāciju. Šis noteikums attiecas arī uz Līgumā minētajiem Pušu pārstāvjiem un to rekvizītiem. Paziņojumus par rekvizītu maiņu paraksta paraksttiesīgā amatpersona pašrocīgi vai ar drošu elektronisku parakstu.
10. Līgums sastādīts latviešu valodā uz ____ (___) lapām elektroniskā dokumenta veidā – parakstīts ar drošu elektronisko parakstu un satur laika zīmogu. Pusēm ir pieejams abpusēji parakstīts Līgums elektroniskā formātā. Līgumam tā noslēgšanas dienā ir šādi pielikumi: 
5. Pielikums Nr.1 “Tehniskais un finanšu piedāvājums” uz ____ (_____) lapām;
5. Pielikums Nr.2 “Pieņemšanas - nodošanas akts” (paraugs) uz 1 (vienas) lapas.




1. Pušu rekvizīti un paraksti
	 Pircējs:
Rīgas Stradiņa universitāte
Reģ. Nr. 90000013771
Juridiskā adrese: Dzirciema iela 16, Rīga, LV-1007
Banka: A/S “Swedbank”
SWIFT kods:  HABALV22
Konts: LV02HABA0551000376050
Banka: A/S “SEB banka”
SWIFT kods: UNLALV2X
Konts: LV28UNLA0050013752619
e-adrese (rēķinam): EINOVICE@90000013771


_____________________________
(Amats)
Vārds, Uzvārds /*paraksts/

	Pārdevējs: 
___ “________________”
Reģ.Nr. ______________
Juridiskā adrese: _______
Banka: _______________
SWIFT kods: __________
Konta Nr. _____________
  e-adrese:





___________________________
(Amats)
Vārds, Uzvārds /*paraksts/

[bookmark: _Hlk103031284]Datums skatāms elektroniskā paraksta laika zīmogā
Pirkuma līguma Nr. ________________________
Par ____________________________ piegādi
Pielikums Nr.1
TEHNISKAIS UN FINANŠU PIEDĀVĀJUMS




































DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

(PARAUGS)
				Datums skatāms laika zīmogā                                                                                       Līguma Nr. ______________ par _______________
Pielikums Nr. 2
Rīga, 202_.gada _____ ._________
PIEŅEMŠANAS – NODOŠANAS AKTS  
[bookmark: OLE_LINK1]___ “____________________”, vienotais reģistrācijas Nr._________________, juridiskā adrese:________________, tās pārstāvja _____________________ personā (turpmāk –Pārdevējs), un 
Rīgas Stradiņa universitāte (sertificēta atbilstīgi ISO 9001 standartam „Kvalitātes pārvaldības sistēmas. Prasības” un atbilstīgi LVS EN ISO 50001 standartam “Energopārvaldības sistēmas. Prasības un lietošanas norādījumi”), tās pārstāvja ____________________personā (turpmāk – Pircējs),  kuri rīkojas, saskaņā ar 202_. gada “_____ .” _____________________________ Pirkuma līguma Nr. _____________ (turpmāk – Līgums) __. punktu, 
APLIECINA, ka Pārdevējs saskaņā ar Līgumu ir veicis Preces piegādi, atbilstoši Līguma nosacījumiem šāda apjomā:
	Nr.p.k.
	Identifikācijas numurs / preces nosaukums
(norāda, pēc nepieciešamības. Ja nepieciešams papildina tabulu ar papildu ailēm)
	Cena, EUR

	1.
	
	

	2.
	
	

	
	
	



Preces piegāde notikusi nolīgtajā apjomā, labā kvalitātē, atbilstoši Līguma nosacījumiem un veiktajam pasūtījumam.
Šis pieņemšanas-nodošanas akts ir Līguma neatņemama sastāvdaļa un ir Pušu savstarpējo norēķinu pamatojuma dokuments. 
Piezīmes (norāda, pēc nepieciešamības)_______________________

Šis akts sastādīts elektroniskā dokumenta veidā  - parakstīts ar drošu elektronisko parakstu un satur laika zīmogu. Pusēm ir pieejams abpusēji parakstīts akts elektroniskā formātā.

	Pircēja par Līguma izpildi atbildīgā persona:

___________________________
 (paraksts)
	Pārdevēja  par Līguma izpildi atbildīgā persona:

___________________________
 (paraksts)




